[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000004", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Balonoj, grafitioj, sportoj kaj ekonomia potenco estas la lastaj iloj de la palestina rezisto"}, {"text_idx": "#000006", "text": "Ekrankopio de \u201cInn Ann\u201d, kanto kiu farig\u0302is sensacio en la araba mondo. La kanto montras la kreivajn manierojn kiujn palestinaj junuloj trovas por rezisti la israelan okupadon."}, {"text_idx": "#000007", "text": "Rezisto povas preni multajn formojn, kaj lastatempajn popolajn ribelojn en la Okupataj Palestinaj Teritorioj akompanis signifaj novaj\u0302oj en la amaskomunikiloj pri kion palestinanoj uzas por malakcepti la maljustaj\u0302ojn faritajn de la israela okupado."}, {"text_idx": "#000008", "text": "Ekde mezo de aprilo kaj koincide kun la islama sankta monato Ramadano [eo], la palestinaj teritorioj spertis pliig\u0302on de perforto kiam Israelo [eo] trudis limojn al la palestinanoj en Jerusalemo [eo]. Tio inkluzivis limigojn de kunvenoj kaj de la plej novaj iniciatoj por ekposedi siajn hejmojn, kaj alian ondon de israelaj bombadoj en la Gazaa Sektoro [eo], kiu dau\u0306ris 11 tagojn kaj mortigis 248 palestinanojn. Fronte al c\u0302i tiu lasta atako, la palestinanoj dau\u0306re pensas pri novaj manieroj rezisti."}, {"text_idx": "#000009", "text": "La grafitioj ekscenis c\u0302e c\u0302i tiuj eventoj, estigante konfrontig\u0302on la 24-an de majo inter israelaj kolonianoj kaj policanoj unuflanke, kaj palestinaj civitanoj aliflanke, c\u0302ar setlantoj forigis la murpentraj\u0302ojn."}, {"text_idx": "#000010", "text": "Earlier today, a Jerusalem City Council member and a prominent fascist in the city, Yontan Yosef, vandalized some of our other murals. /fr6yDTHwyi"}, {"text_idx": "#000011", "text": "Grupo de aktivuloj kreas murpentraj\u0302ojn en S\u0302ejko Jarrah.\nHodiau\u0306, Yontan Yosef, Jerusalema konsilisto kaj eminenta fas\u0302isto en la urbo, detruis iujn el niaj aliaj murpentraj\u0302oj."}, {"text_idx": "#000012", "text": "Ekrankopio de murpentraj\u0302o en Instagramo."}, {"text_idx": "#000013", "text": "Tiun saman tagon, estis lanc\u0302itaj pentritaj balonoj en la kvar koloroj de la palestina flago super S\u0302ejko Jarrah, la lulilo de la plej nova ondo de palestina rezisto. Oficiroj de israela armeo estis taskitaj forigi la balonojn, c\u0302ar Israelo malpermesas c\u0302ian referencon al la palestina flago en la okupataj teritorioj. En 2018, iuj membroj de Kneset, la israela parlamento, celis trudi sankciojn kontrau\u0306 tiuj kiuj montras flagojn au\u0306 afis\u0302ojn kontrau\u0306 la s\u0302tato."}, {"text_idx": "#000014", "text": "La rezisto ne finig\u0302is tie. La 18-an de majo, kiam la israelanoj detruis la bibliotekon Samir Mansour, la plej grandan en Gazao, la palestinanoj festis la ironion ke unu el la libroj kiuj postvivis la detruon estis \u201cReveno al H\u0302ajfo\u201d, romano verkita de palestina naciisma au\u0306toro Ghassan Kanafani."}, {"text_idx": "#000017", "text": "La 5-an de majo de 2021, la israela okupado bombis la bibliotekon Samir Mansour en la Gazaa Sektoro, kaj unu el la restaj\u0302oj de la bombado estis la romano Reveno al H\u0302ajfo de liberecbatalanto Ghassan Kanafani."}, {"text_idx": "#000018", "text": "La sekvan tagon, rifuzante la okupadon kaj esprimante solidarecon kun Gazao, junuloj de S\u0302ejko Jarrah simbole rekonstruis la bibliotekon en sia kvartalo."}, {"text_idx": "#000019", "text": "\u201c\u0647\u062f\u0645\u062a \u0627\u0644\u0645\u0643\u062a\u0628\u0629 \u0641\u064a \u063a\u0632\u0629.. \u0627\u064f\u0654\u0639\u064a\u062f \u0628\u0646\u0627\u0648\u0654\u0647\u0627 \u0641\u064a \u062d\u064a \u0627\u0644\u0634\u064a\u062e \u062c\u0631\u0627\u062d \u0628\u0627\u0644\u0642\u062f\u0633\u201d.. \u0634\u0628\u0627\u0646 \u064a\u0641\u062a\u062a\u062d\u0648\u0646 \u0645\u0643\u062a\u0628\u0629 \u0633\u0645\u064a\u0631 \u0645\u0646\u0635\u0648\u0631\n\u0627\u0644\u062a\u064a \u0642\u0635\u0641\u0640\u060c\u0640\u0647\u0627 \u0627\u0644\u0627\u062d\u062a\u0644\u0627\u0644 \u0628\u063a\u0632\u0629 \u0641\u064a \u0627\u0644\u062b\u0627\u0645\u0646 \u0639\u0634\u0631 \u0645\u0646 \u0627\u0644\u0634\u0647\u0631 \u0627\u0644\u062d\u0627\u0644\u064a\u060c \u0641\u064a \u062d\u064a \u0627\u0644\u0634\u064a\u062e \u062c\u0631\u0627\u062d \u0628\u0627\u0644\u0642\u062f\u0633 \u0627\u0644\u0645\u062d\u062a\u0644\u0629 /NIYvT4xFMF"}, {"text_idx": "#000020", "text": "\u2014 AlQastal \u0627\u0644\u0642\u0633\u0637\u0644 (@AlQastalps) May 26, 2021"}, {"text_idx": "#000021", "text": "La biblioteko estis malkonstruita en Gazao... g\u0302i estis rekonstruita en la kvartalo S\u0302ejko Jarrah de Jerusalemo. Junuloj malfermas la bibliotekon Samir Mansour bombarditan de la okupado en Gazao la 18-an de c\u0302i tiu monato, en la kvartalo S\u0302ejko Jarrah de la okupita Jerusalemo."}, {"text_idx": "#000022", "text": "La 30-an de aprilo, kiam komencig\u0302is la eventoj, junulo el Jerusalemo el la kvartalo Al-Tur konata kiel Daboor kaj populara palestina repisto Shabjdeed okazigis premieron de kanto titolita \u201cInn Ann\u201d c\u0302e Jutubo. En la filmeto, Shabjdeed staras antau\u0306 s\u0302ildo kiu tekstas \u201cTendo de Kavalireco\u201d kaj kantas pri la fortikeco de la palestina junularo en Jerusalemo. G\u0302is la 20-a de junio, la filmeto estis spektita pli ol 13 milionojn da fojoj kaj ig\u0302is furoraj\u0302o en pluraj arabaj landoj. La kanto farig\u0302is speco de himno por la popola ribelo en Palestino [eo]."}, {"text_idx": "#000023", "text": "\u0645\u0646\u0630 \u0641\u062a\u0631\u0629\u060c \u0627\u0654\u0641\u0643\u0631 \u0628\u0627\u0654\u063a\u0646\u064a\u0629 \u0627\u0644\u0634\u0627\u0628 \u0627\u0644\u0645\u0647\u0630\u0651\u0628 \u0636\u0628\u0651\u0648\u0631 \u0648\u0627\u0644\u0645\u0639\u0646\u0648\u0646\u0629 \u0627\u0655\u0646\u0652 \u0627\u0654\u0646\u0651. \u0645\u0627 \u0633\u0631 \u0627\u0644\u0635\u0645\u063a \u0627\u0644\u0630\u064a \u0637\u064f\u0644\u064a \u0628\u0647 \u0647\u0630\u0627 \u0627\u0644\u0639\u0645\u0644 \u062d\u062a\u0649 \u064a\u0644\u062a\u0635\u0642 \u0628\u0627\u0644\u062e\u064a\u0627\u0644 \u0648\u0627\u0644\u0630\u0627\u0643\u0631\u0629 \u0644\u0647\u0630\u0627 \u0627\u0644\u062d\u062f. \u0643\u0644 \u0645\u062a\u0627\u0631\u064a\u0633\u064a \u0627\u0644\u062a\u0631\u0627\u062b\u064a\u0629 \u0648\u062e\u0637\u0648\u0637 \u062f\u0641\u0627\u0639\u064a \u0627\u0644\u0634\u0639\u0631\u064a\u0629 \u0627\u062e\u062a\u0631\u0642\u064e\u0647\u0627 \u0635\u0627\u062d\u0628 \u062f\u0643\u0627\u0646 \u0627\u0644\u062c\u062f\u0639\u0646\u0629 \u0648\u0647\u0648 \u064a\u0646\u0627\u062f\u064a \u0639\u0644\u0649 \u0627\u0644\u0627\u0654\u0648\u063a\u0627\u062f \u0627\u0654\u0646\u0652 \u062b\u0643\u0644\u064e\u062a\u0652\u0643\u064f\u0645 \u0627\u0654\u0645\u0647\u0627\u062a\u064f\u0643\u0645. \u0627\u0634\u062a\u0645\u0648\u0646\u064a\u060c \u0644\u0643\u0646 \u0647\u0646\u0627\u0643 \u0646\u0628\u0636 \u0634\u0639\u0631\u064a \u0628\u0627\u0644\u0646\u0635."}, {"text_idx": "#000024", "text": "Lastatempe, mi pensas pri la kanto de la juna kaj deca Daboor, titolita Inn Ann. Kio estas la sekreto malantau\u0306 la gluo per kiu c\u0302i tiu verko estis kovrita, tiel ke g\u0302i tiel fiksig\u0302as en la imago kaj memoro? C\u0302iuj miaj tradiciaj barikadoj kaj linioj de poezia defendo estis trairitaj de la posedanto de La Kavaleria Butiko, Daboor, kiam li alvokis la bastardojn esti senvestigitaj de siaj patrinoj. Ataku min, sed estas pulsado de poezio en la teksto."}, {"text_idx": "#000025", "text": "La kanto uzas lokan Jerusaleman dialekton kaj kelkajn hebreajn vortojn, kaj g\u0302i ankau\u0306 farig\u0302is sekreta kodo inter la junuloj de Jerusalemo. J\u0302urnalisto Ali Obaidaat publikigis en Fejsbuko [eo] rakonton pri kiel liaj versoj ludis tiun rolon:"}, {"text_idx": "#000026", "text": "Ili rakontis al mi kiel, en la lasta ondo de arestoj en Jerusalemo, grupo da junuloj estis tukblindigita en armea veturilo. Dum la vojag\u0302o, oni volis certigi ke oni ne estas sola kun la soldatoj. Pripensinte multon pri tio, oni diris \u201cTrankvilig\u0302u!\u201d. Du respondis: \u201cC\u0302io klarig\u0302as en malfacilaj\u0302oj. Alaho scias kiuj ni estas\u201d."}, {"text_idx": "#000027", "text": "En referenco al la populareco de la video, Mona Hawwa skribis:"}, {"text_idx": "#000029", "text": "Siaflanke, Yahia Alaa pepis en Tvitero:"}, {"text_idx": "#000030", "text": "\u0627\u0654\u063a\u0646\u064a\u0629 \u062f\u0628\u0648\u0631 \u0648\u0634\u0628 \u062c\u062f\u064a\u062f\u060c \u0627\u0655\u0646 \u0627\u0654\u0646 \u0642\u062f \u0627\u0653\u0646 \u0627\u0654\u0648\u0627\u0646\u0647\n\u0647\u064a \u0627\u0654\u063a\u0646\u064a\u0629 \u0627\u0644\u0645\u0631\u062d\u0644\u0629 \u0648\u0627\u0644\u062a\u0627\u0654\u0643\u064a\u062f \u0627\u0655\u0646 \u0627\u0644\u0634\u0639\u0648\u0628 \u0645\u0627 \u0632\u0627\u0644\u062a \u062a\u0642\u0627\u0648\u0645 #\u0641\u0644\u0633\u0637\u064a\u0646#FreePalaestine"}, {"text_idx": "#000031", "text": "La kanto \u201cInn Ann\u201d de Daboor kaj Shabjdeed estas la kanto de c\u0302i tiu fazo, kaj konfirmo ke la nacioj ankorau\u0306 rezistas."}, {"text_idx": "#000032", "text": "Por esprimi sian rifuzon pri la delokado ordonita de la israela s\u0302tato, la palestinanoj organizis la \u201cJerusaleman Maratonon\u201d la 4-an de junio inter S\u0302ejko Jarrah kaj Silwan, kvartaloj kies log\u0302antoj estis delokitaj."}, {"text_idx": "#000033", "text": "\u0645\u0646 \u0645\u0643\u0627\u0646 \u0627\u0646\u0637\u0644\u0627\u0642 \u0645\u0627\u0631\u0627\u062b\u0648\u0646 \u0627\u0644\u0642\u062f\u0633 \u0641\u064a \u062d\u064a \u0627\u0644\u0634\u064a\u062e \u062c\u0631\u0627\u062d..#SaveSheikhJarrah #SaveJerusalem /MPUD3V3r0S"}, {"text_idx": "#000034", "text": "\u2014 \u0645\u062d\u0645\u062f \u0627\u0644\u062c\u0628\u0648\u0631 ? (@mohammed_jbour) June 4, 2021"}, {"text_idx": "#000036", "text": "Kiam la partoprenantoj venis al la protesta tendo en la kvartalo de Batn Al-Hawa, Silwan, la okupaciaj fortoj interrompis la kunvenon, atakante homojn kaj detruante la tendon. C\u0302io c\u0302i estis filmita de la Unuig\u0302inta Palestina Cifereca Komunumo."}, {"text_idx": "#000037", "text": "\u0642\u0648\u0627\u062a \u0627\u0644\u0627\u0633\u062a\u0639\u0645\u0627\u0631 \u062a\u0634\u0631\u0639 \u0628\u0647\u062f\u0645 \u062e\u064a\u0645\u0629 \u0627\u0644\u062a\u0636\u0627\u0645\u0646 \u0641\u064a \u062d\u064a \u0628\u0637\u0646 \u0627\u0644\u0647\u0648\u0649 \u0628\u0633\u0644\u0648\u0627\u0646 \u0628\u0639\u062f \u0627\u0639\u062a\u062f\u0627\u064a\u0654\u0647\u0627 \u0627\u0644\u0647\u0645\u062c\u064a \u0639\u0644\u0649 \u0627\u0644\u0627\u0654\u0647\u0627\u0644\u064a \u0648\u0627\u0644\u0645\u0634\u0627\u0631\u0643\u064a\u0646 \u0641\u064a \u0645\u0627\u0631\u0627\u062b\u0648\u0646 \u201c\u0627\u0644\u0642\u062f\u0633\u201d#SaveSheikhJarrah#SaveSilwan /gFMEJWfmHx"}, {"text_idx": "#000038", "text": "\u2014 \u0627\u0644\u0645\u062c\u062a\u0645\u0639 \u0627\u0644\u0631\u0642\u0645\u064a \u0627\u0644\u0641\u0644\u0633\u0637\u064a\u0646\u064a \u2013 UPDC (@UPALDC) June 4, 2021"}, {"text_idx": "#000039", "text": "Okupaciaj trupoj detruas la solidaran tendon en la kvartalo Batn-Al Hawa, en Silwan, post sia barbara atako kontrau\u0306 la homoj kaj partoprenantoj de la Jerusalema maratono."}, {"text_idx": "#000041", "text": "\u0627\u0644\u0645\u0634\u0627\u0631\u0643\u0648\u0646 \u0641\u064a \u0645\u0627\u0631\u0627\u062b\u0648\u0646 \u0627\u0644\u0642\u062f\u0633\u060c \u064a\u062d\u062a\u0641\u0644\u0648\u0646 \u0628\u0639\u062f \u0627\u0646\u0633\u062d\u0627\u0628 \u0642\u0648\u0627\u062a \u0627\u0644\u0627\u0633\u062a\u0639\u0645\u0627\u0631 \u0645\u0646 \u062e\u064a\u0645\u0629 \u0627\u0644\u0627\u0639\u062a\u0635\u0627\u0645 \u0641\u064a \u062d\u064a \u0628\u0637\u0646 \u0627\u0644\u0647\u0648\u0649 \u0628\u0633\u0644\u0648\u0627\u0646.#\u0627\u0646\u0642\u0630\u0648\u0627_\u062d\u064a_\u0627\u0644\u0634\u064a\u062e_\u062c\u0631\u0627\u062d#\u0627\u0646\u0642\u0630\u0648\u0627_\u0633\u0644\u0648\u0627\u0646 /L8w7rgfd0Y"}, {"text_idx": "#000042", "text": "Partoprenantoj de la Jerusalema maratono festas la retiron de la okupaciaj trupoj de la protesta tendo en la kvartalo Batn Al-Hawa."}, {"text_idx": "#000043", "text": "En la norda urbo Akreo [eo], artistoj kaj muzikistoj organizis protestan festivalon kun artaj prezentoj, poezio kaj agrikulturaj laborejoj kaj teatro."}, {"text_idx": "#000046", "text": "Programo de la arta protesto \u201cAkreo en mia kapo\u201d, kiu komencig\u0302os morgau\u0306, sabaton, la 5-an de junio de 2021, ekde la plazo de la moskeo Al-Jazzar kaj dau\u0306ros en la kvartaloj Al-Shouna, Al-Mbalta, Phosphlone kaj Al-Fakhura, kun la partopreno de grupo de artistoj kaj muzikistoj.\nMi esperas ke mi estos kun vi."}, {"text_idx": "#000047", "text": "Krea rezisto al la okupado ankau\u0306 prenis ekonomian formon. La kampanjo de la Nacia Ekonomia Semajno estis lanc\u0302ita por kurag\u0302igi palestinanojn en la Okupataj Teritorioj promocii provizantojn, komercistojn kaj fabrikantojn palestinajn inter la 6-a kaj 12-a de junio."}, {"text_idx": "#000048", "text": "C\u0302i tiu kampanjo transdonis al la palestinaj log\u0302antoj de la Okupataj Teritorioj en 1948 la gravan mesag\u0302on ke ili havas la potencon subfosi la israelan ekonomion kaj subteni palestinajn kompaniojn, jam submetitajn al s\u0302tataj rimedoj celintaj teni la palestinan ekonomion kontrolita kaj dependa."}, {"text_idx": "#000049", "text": "La aktivisto, j\u0302urnalisto kaj romanverkisto Majd Kayyal, kiu log\u0302as en H\u0302ajfo, ludis s\u0302losilan rolon en la kampanjo de la Nacia Ekonomia Semajno, afis\u0302ante c\u0302iutage en Fejsbuko mesag\u0302ojn plifortigantajn g\u0302iajn celojn."}, {"text_idx": "#000050", "text": "Komencig\u0302is preparoj por la Semajno de Nacia Ekonomio, kiu okazos inter la 6-a kaj la 12-a de junio tra Palestino, sub la temo \u201cAc\u0302etu de via lando\u201d."}, {"text_idx": "#000051", "text": "Diskonigu kaj iniciatu, c\u0302i-semajne ni engag\u0302ig\u0302as: ni ac\u0302etos je la interesoj de nia popolo kaj niaj palestinaj naciaj produktoj."}, {"text_idx": "#000052", "text": "La etikedo de c\u0302i tiu kampanjo ankau\u0306 estis uzata por lumigi la luktojn de tiuj kiuj log\u0302as en la urboj de okupita Palestino, kiel la fis\u0302kaptistoj de Akreo, sub multaj limigoj truditaj de lokaj municipaj au\u0306toritatoj kaj la s\u0302tato. C\u0302i tiu tviteraj\u0302o rilatas al la multekostaj monpunoj kiuj povas esti truditaj al fis\u0302kaptistoj lau\u0306 la volo de s\u0302tataj dungitoj."}, {"text_idx": "#000054", "text": "\u2014 \u0645\u062a\u0631\u0627\u0633 \u2013 Metras (@MetrasWebsite) June 10, 2021"}, {"text_idx": "#000056", "text": "C\u0302i tiuj lastaj rezistaj agoj spegulas la energion kiun junuloj alportas al la movado, kaj ke ili celas sian rajton je memdecido kaj reprenado de la spacoj en kiuj ili log\u0302as. Por c\u0302iuj palestinanoj, c\u0302i tio reprezentas esperon."}, {"text_idx": "#000057", "text": "Arto kaj kulturoCivitanaj komunikilojLiteraturoMilito kaj konfliktoMuzikoParollibereco"}, {"text_idx": "#000059", "text": "Kiel kurdlingvaj dividoj malhelpas aliron al informoj"}, {"text_idx": "#000061", "text": "Montaraj judoj: rigardo al la vivo de unu el la minoritatoj en Azerbajg\u0302ano"}, {"text_idx": "#000067", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000069", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}]